
Škoda Auto je druhýkrát po sebe oficiálnym partnerom Majstrovstiev sveta horských bicyklov UCI

› Škoda Auto opäť podporuje Majstrovstvá sveta horských bicyklov Medzinárodnej cyklistickej únie (UCI), ktoré sa konajú od 26. do 30. augusta v talianskom Val di Sole
› Bohatý program zahŕňa päť disciplín a v rôznych kategóriách bude udelených 17 titulov majstrov a majsteriek sveta
› Špičková konkurencia: Na podujatí sa stretne viac ako 800 elitných jazdcov z viac ako 50 krajín celého sveta
› Škoda Auto predstaví kompletný modelový rad plne elektrických vozidiel: nové modely Epiq a Peaq a obľúbené vozidlá Elroq a Enyaq
› Aktivity pre fanúšikov priamo na mieste aj súťaže na cyklistickej platforme Škoda WeLoveCycling.com

Bratislava, 25. augusta 2026 – Škoda Auto je tento rok druhýkrát po sebe oficiálnym partnerom Majstrovstiev sveta horských bicyklov UCI, ktoré sa konajú od 26. do 30. augusta v talianskom horskom stredisku Val di Sole. Celkovo sa v piatich disciplínach o 17 titulov majstra sveta UCI pobije viac ako 800 špičkových jazdcov a jazdkýň z viac ako 50 krajín. Škoda Auto tu predstavuje kompletnú ponuku plne elektrických modelov – nové vozidlá Epiq a Peaq a modely Elroq a Enyaq – pozdĺž tratí a vo fanúšikovských zónach. Automobilka je zároveň autorom kresla pre priebežne vedúcich pretekárov v zjazde. V zázemí nebude chýbať ani obľúbená pojazdná kaviareň v upravenom modeli Enyaq. Škoda Auto na svojej platforme WeLoveCycling.com pripravila pre priaznivcov horských bicyklov súťaže o zaujímavé ceny.

Martin Jahn, člen predstavenstva spoločnosti Škoda Auto pre Predaj a marketing, hovorí: „Cyklistika je ústredným pilierom dlhodobej sponzorskej stratégie spoločnosti Škoda Auto. Pokračovanie podpory Majstrovstiev sveta horských bicyklov UCI odráža naše dlhoročné puto k tomuto športu a našu vášeň pre cyklistiku. Majstrovstvá sveta zároveň predstavujú skvelú príležitosť nadviazať kontakt s fanúšikmi a predstaviť im kompletný rad čisto elektrických modelov. Horské bicykle navyše prirodzene ladia so značkou Škoda, ktorú charakterizuje túžba po objavovaní, dobrodružstve a aktívny životný štýl.“

Majstrovstvá sveta horských bicyklov UCI 2026: Svetová špička sa stretne v piatich disciplínach
Majstrovstvá sveta horských bicyklov UCI sa tento rok už štvrtýkrát od roku 2008 konajú v talianskom horskom stredisku Val di Sole v regióne Tridentsko, ktoré patrí medzi vyhľadávané centrá priaznivcov horských bicyklov. Tohtoročný program sa uskutoční od 26. do 30. augusta a zahŕňa päť disciplín: olympijské cross-country, short track, zmiešanú štafetu družstiev, zjazd a cross-country na elektrobicykloch.
Elitní muži aj ženy, zmiešané štafety a mladí pretekári do 23 rokov budú bojovať o 17 titulov majstra sveta UCI s právom obliekať cenný dúhový dres. Vrcholné podujatie je spojené s bohatým sprievodným programom, ako sú koncerty, atraktívne vystúpenia so špičkovými trikmi na horských bicykloch a záverečná oslava za účasti jazdcov a dobrovoľníkov, ktorí sa podieľajú na organizácii celého podujatia.

Vozidlá pozdĺž trate, program Škoda Experience v zázemí a online súťaže
Na majstrovstvách sveta predstavuje Škoda Auto kompletný modelový rad plne elektrických vozidiel: nový vrcholný model Peaq, mestský crossover SUV Epiq a vozidlá Elroq aj Enyaq. Návštevníci uvidia vozidlá na vybraných miestach, pozdĺž tratí a vo fanúšikovských zónach. K dispozícii bude aj obľúbená pojazdná kaviareň na báze vozidla Enyaq.
Rovnako ako vlani pripravila Škoda Auto v dizajne značky kreslo, do ktorého počas pretekov v zjazde sadajú priebežne vedúci jazdci. Priaznivci horskej cyklistiky môžu sledovať hlavné dianie na platforme WeLoveCycling.com a na kanáloch automobilky na sociálnych sieťach, kde svoje komentáre pridajú bývalá pretekárka Tereza Vlk Huříková a nadšená cyklistka a influencerka Melanie Bianchi. Záujemcovia sa môžu zapojiť do súťaží o zaujímavé ceny, napríklad o účasť v programe Škoda Experience, ktorého súčasťou sú jazdy na horských bicykloch vo Val di Sole, rafting alebo testovacie jazdy s plne elektrickými modelmi značky Škoda.

Škoda Auto pokračuje v rozširovaní svojej dlhodobej podpory cyklistiky
Cyklistika je súčasťou histórie spoločnosti Škoda Auto od jej vzniku v roku 1895, keď sa v Mladej Boleslavi začala výroba bicyklov. Dnes automobilka podporuje svetoznáme preteky, ako sú Tour de France, La Vuelta alebo Majstrovstvá sveta v graveli UCI, rovnako ako podujatia pre amatérskych jazdcov, napríklad L'Étape by Tour de France.



Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

	Škoda Auto je druhýkrát po sebe oficiálnym partnerom Majstrovstiev sveta horských bicyklov UCI
Vrcholné podujatie zahŕňa päť disciplín: olympijské cross-country, short track, zmiešanú štafetu družstiev, zjazd a cross-country na elektrobicykloch. Celkovo sa viac ako 800 špičkových jazdcov a jazdkýň z viac ako 50 krajín stretne v súboji o 17 zlatých medailí a dúhových dresov.

Škoda Auto tu predstavuje kompletnú ponuku plne elektrických modelov – nové vozidlá Epiq a Peaq a modely Elroq a Enyaq – pozdĺž tratí a vo fanúšikovských zónach. Automobilka je zároveň autorom kresla pre priebežne vedúcich pretekárov v zjazde.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

